|  |
| --- |
| Министерство на образованието и науката |
|

|  |  |
| --- | --- |
| брой: 62, от дата 29.7.2014 г.   Официален раздел / МИНИСТЕРСТВА И ДРУГИ ВЕДОМСТВА | стр.22 |

 |
|  |
|  |
| Наредба за изменение и допълнение на Наредба № 3 от 2004 г. за организацията и провеждането на държавните зрелостни изпити |
|  |
|  **МИНИСТЕРСТВО НА ОБРАЗОВАНИЕТО И НАУКАТА****Наредба за изменение и допълнение на Наредба № 3 от 2004 г. за организацията и провеждането на държавните зрелостни изпити** (обн., ДВ, бр. 46 от 2004 г.; изм. и доп., бр. 74 от 2007 г., бр. 79 от 2008 г. и бр. 58 от 2011 г.)**§ 1.** Създава се чл. 9б:„Чл. 9б. (1) Изпит по общообразователен предмет, невключен в дипломата за средно образование, за получаване на документ по чл. 4, т. 41 от Наредба № 4 от 2003 г. за документите за системата на народната просвета може да се положи при условията и по реда на тази наредба и от лица, които са се обучавали или се обучават във:1. чуждестранни училища в Република България;2. училища на чужди държави.(2) На изпитите по ал. 1 могат да се явят лица след завършено средно образование, след успешно приключване на последния гимназиален клас или по време на обучението в последния гимназиален клас в чуждестранни училища в Република България или в училища на чужди държави.(3) Изпитите по ал. 1 може да се положат най-рано на първата сесия за държавни зрелостни изпити за съответната учебна година в Република България. (4) Лицата по ал. 1, които желаят да положат изпит по общообразователен учебен предмет, невключен в дипломата за средно образование, подават заявление за допускане до изпита в срока, определен със заповедта на министъра на образованието и науката по чл. 14, т. 1.(5) Заявлението по ал. 4 се подава на хартиен носител до регионален инспекторат по образованието по избор на лицето и към него се прилага копие на диплома за средно образование или документ, издаден от съответното училище по ал. 1, удостоверяващ, че лицето е завършило последния гимназиален клас или че лицето се обучава в последния гимназиален клас. Документите, които са на чужд език, се представят в официален превод на български език. (6) След проверка на документите по ал. 5 в регионалния инспекторат по образованието допускането до изпит по ал. 1 се извършва в посочено от началника на РИО училище.(7) Изпитите се полагат в посочено от началника на РИО училище.(8) Удостоверение за положен изпит по общообразователен учебен предмет, невключен в дипломата за средно образование, се издава от училище по ал. 6. (9) Удостоверение за положен изпит по общообразователен учебен предмет, невключен в дипломата за средно образование, се издава след представяне на диплома за средно образование или на документ, удостоверяващ, че лицето е завършило средно образование съгласно законодателството на чуждата държава, признати при условията и по реда на Наредба № 2 от 2003 г. за признаване на завършени етапи на училищно обучение или степени на образование и професионална квалификация по документи, издадени от училища на чужди държави (ДВ, бр. 40 от 2003 г.).“**§ 2.** Навсякъде в наредбата думите „министъра на образованието, младежта и науката“, „министърът на образованието, младежта и науката“, „Министерството на образованието, младежта и науката“ и „МОМН“ се заменят съответно с „министъра на образованието и науката“, „министърът на образованието и науката“, „Министерството на образованието и науката“ и „МОН“.**Заключителна разпоредба****§ 3.** Тази наредба влиза в сила от учебната 2014/2015 г.Министър: **Анелия Клисарова**4959 |
|  |